135. löggjafarþing 2007–2008.

Þskj. 574 — 281. mál.

Svar

félags- og tryggingamálaráðherra við fyrirspurn Ástu R. Jóhannesdóttur um fé til forvarna.

1.	Hve miklu fé hefur verið varið til forvarna í félagsmálaráðuneytinu árlega sl. 5 ár?

Á meðfylgjandi töflu kemur fram að samtals var 30,6 millj. kr. varið til forvarna á árinu 2003. Á árinu 2007 er upphæðin 48,9 millj. kr. Samtals hefur rúmlega 192 millj. kr. verið varið til forvarna af félagsmálaráðuneytinu á síðastliðnum fimm árum.

2.	Hvaða þætti skilgreinir ráðuneytið sem forvarnir og hversu há upphæð fór árlega til hvers þeirra sl. 5 ár?

Á því eru skiptar skoðanir hvað skuli teljast forvarnir gegn ávana- og fíkniefnum. Ráðu
neytið lítur svo á að forvarnir felist meðal annars í því að styrkja foreldra í foreldrahlut
verkinu. Börn sem búa við þær aðstæður að foreldrar og nánustu aðstandendur misnota áfengi og önnur fíkniefni eru skilgreind sem áhættuhópur sem þarfnast stuðnings svo og börn sem lögð eru í einelti. Forvarnir í þessum skilningi felast einnig í því að koma til hjálpar jafnt ungum sem eldri fórnarlömbum ávana- og fíkniefna. Skrá yfir aðila sem hafa fengið stuðning samkvæmt þessari skilgreiningu er að finna í töflunni hér að framan. Þar kemur fram hversu háa upphæð hver og einn hefur fengið undanfarin fimm ár.